ai4bharat/Pralekha huggingface dataset:
मंत्रिमंडळ सचिवालय
कॅबिनेट सचिवांनी 13 सर्वात जास्त प्रभावित शहरांमधील कोविड परिस्थितीचा घेतला आढावा
नवी दिल्ली, 28 मे 2020
कॅबिनेट सचिवांनी 13 कोविड -19 बाधित शहरांमधील परिस्थितीचा आढावा घेण्यासाठी तिथल्या जिल्हा दंडाधिकारी, नगरपालिका आयुक्त यांच्यासमवेत बैठक घेतली. संबंधित सर्व राज्ये आणि केंद्रशासित प्रदेशांचे मुख्य सचिव बैठकीला उपस्थित होते.
ही बैठक महत्वपूर्ण होती कारण ही 13 शहरे सर्वाधिक कोरोना विषाणू बाधित ठिकाणे असून देशातील सुमारे 70 टक्के बाधित रुग्ण या शहरांमध्ये आहेत.
या 13 शहरांमध्ये मुंबई, चेन्नई, दिल्ली / नवी दिल्ली, अहमदाबाद, ठाणे, पुणे, हैदराबाद, कोलकाता / हावडा, इंदूर , जयपूर, जोधपूर, चेंगलपट्टू आणि तिरुवल्लूर  यांचा समावेश आहे.
कोविड -19 बाधित रुग्णांच्या व्यवस्थापनासाठी महानगरपालिकांच्या अधिकारी आणि कर्मचार्यांनी हाती घेतलेल्या उपाययोजनांचा आढावा या बैठकीत घेण्यात आला.
केंद्र सरकारने शहरी वसाहतींमध्ये कोविड -19 च्या व्यवस्थापनाबाबत यापूर्वीच मार्गदर्शक सूचना जारी केल्या आहेत.
या धोरणाच्या ठळक वैशिष्ट्यांमध्ये उच्च जोखीम घटक, बाधित रुग्णांचा दर, मृत्यूचा दर, रुग्णसंख्या दुपटीने वाढण्याचा दर, प्रति दहा लाख लोकांच्या चाचण्या यांसारख्या निर्देशांकावरील कामाचा समावेश आहे.
बाधित रुग्ण आणि त्यांच्या संपर्कात आलेल्यांचे मॅपिंग आणि त्यांचा भौगोलिक फैलाव यासारख्या घटकांच्या आधारे प्रतिबंधित क्षेत्र भौगोलिकदृष्ट्या परिभाषित केले जावेत यावर केंद्र सरकारने भर दिला. यामुळे एक परिभाषित परिमितीचे सीमांकन करण्यात आणि लॉकडाउनचे कठोर प्रोटोकॉल लागू करणे शक्य होईल.
निवासी वसाहती, मोहल्ला, महानगरपालिका वॉर्ड किंवा पोलिस स्टेशन परिसर, महानगरपालिका क्षेत्र, शहरे आवश्यकतेनुसार प्रतिबंधित क्षेत्र म्हणून नियुक्त करता येतील का? याबाबत महानगरपालिका निर्णय घेऊ शकतात.
शहरांना सूचना करण्यात आली की जिल्हा प्रशासन आणि स्थानिक नागरी संस्थांनी स्थानिक पातळीवरील तांत्रिक माहितीसह या क्षेत्राची योग्य परिभाषा सुनिश्चित करावी.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
निती आयोग
नीती आयोग येत्या 25 एप्रिल रोजी ‘नाविन्यपूर्ण शेती’ या विषयावर एक दिवसाची कार्यशाळा आयोजित करणार
स्वातंत्र्याच्या अमृत महोत्सवाचा एक भाग म्हणून, नीती आयोग दिनांक 25 एप्रिल 2022 रोजी ‘नाविन्यपूर्ण शेती’ या विषयावर एक दिवसीय राष्ट्रीय कार्यशाळा आयोजित करत आहे.
या कार्यशाळेला केंद्रीय मंत्री नरेंद्र सिंह तोमर आणि पुरषोत्तम रुपाला, गुजरातचे राज्यपाल आचार्य देवव्रत आणि नीती आयोगाचे उपाध्यक्ष डॉ. राजीव कुमार, सदस्य  डॉ. रमेश चंद आणि प्रमुख कार्यकारी अधिकारी अमिताभ कांत हे संबोधित करतील.
ही कार्यशाळा भारत आणि परदेशातील नाविन्यपूर्ण शेती आणि नैसर्गिक शेती पद्धतींच्या क्षेत्रात काम करणाऱ्या हितसंबंधितांना एकत्र आणेल अशी अपेक्षा आहे.नैसर्गिक शेतीचे संवर्धन करणे, मातीचे आरोग्य पुनर्संचयित करण्यात त्याची भूमिका अधोरेखित करणे आणि हवामान बदल कमी करणे या प्रमुख विषयांवर या कार्यशाळेत चर्चा केली जाईल.
नैसर्गिक शेती पद्धती मुख्यतः अन्न आणि कृषी संघटना  द्वारे पुरस्कृत केलेल्या कृषी पर्यावरणाच्या तत्त्वांशी सुसंगत आहे. ही पद्धत रासायनिक शेतीचा पर्यावरणावर होणारा परिणाम कमी करत शेतकऱ्यांचे जीवनमान सुधारण्यासाठी व्यवहार्य उपाय करायला सांगते.
माननीय पंतप्रधानांनी विविध प्रसंगी नैसर्गिक शेतीच्या महत्त्वावर भर दिला आहे. अगदी अलीकडे,16 डिसेंबर 2021 रोजी नैसर्गिक शेतीवरील राष्ट्रीय परिषदेदरम्यान, त्यांनी नैसर्गिक शेती ही जनचळवळीत रूपांतरित व्हावी, असे आवाहन केले होते. 2022-23 च्या अर्थसंकल्पातही संपूर्ण देशभरात रसायन मुक्त नैसर्गिक शेतीला प्रोत्साहन देण्याची घोषणा केली आहे, ज्याची सुरुवात गंगा नदीच्या 5 किमी रुंद प्रट्ट्यातील शेतांपासून झाली आहे.
आपण हा कार्यक्रम नीती आयोगाच्या यूट्यूब वाहिनीवर थेट पाहू शकता.
पंतप्रधान कार्यालय
आंध्र प्रदेशच्या पूर्व गोदावरी जिल्ह्यात एक नौका उलटून झालेल्या जीवितहानीबद्दल पंतप्रधानांकडून शोक व्यक्त
नवी दिल्ली, 15 मे 2018
आंध्र प्रदेशच्या पूर्व गोदावरी जिल्ह्यात एक नौका उलटून झालेल्या जीवितहानीबद्दल पंतप्रधान नरेंद्र मोदी यांनी दुःख व्यक्त केले आहे.
पंतप्रधान म्हणाले, ‘आंध्र प्रदेशच्या पूर्व गोदावरी जिल्ह्यात एक नौका उलटल्यामुळे व्यथित झालो आहे. मृत्यूमुखी पडलेल्या लोकांच्या कुटुंबियांच्या दुःखात सहभागी आहे. बेपत्ता नागरिक सुखरूप असो अशी मी प्रार्थना करतो.’
N.Sapre/S.Kane/D.Rane
(Visitor Counter : 61
आरोग्य आणि कुटुंब कल्याण मंत्रालय
कोविड-19 प्रतिबंधक लसींची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 196.89 कोटी पेक्षा अधिक लसमात्रा केल्या उपलब्ध
राज्ये आणि केंद्रशासित प्रदेशांकडे अजूनही 7.10 कोटीहून अधिक न वापरलेल्या लसमात्रा शिल्लक
देशभरात कोविड-19 प्रतिबंधक लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021पासून सुरूवात झाली. कोविड-19 प्रतिबंधक लसीकरणाच्या सार्वत्रिकीकरणाचा नवा टप्पा 21 जून 2021 पासून सुरू झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसीच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढवण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसींचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात केंद्र सरकार देशातील लस उत्पादकांद्वारे उत्पादित 75 टक्के लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,96,89,26,625
|
|
BALANCE AVAILABLE
|
|
7,10,38,470
केंद्र सरकारने 196.89  कोटी हून अधिक लसमात्रा राज्ये आणि केंद्रशासित प्रदेशांना आतापर्यंत भारत सरकारच्या माध्यमातून विनामूल्य आणि थेट राज्य अधिग्रहण श्रेणीद्वारे पुरवल्या आहेत.
अजूनही राज्ये आणि केंद्रशासित प्रदेशांकडे 7.10 कोटीहून अधिक  लसमात्रा शिल्लक किंवा न वापरलेल्या आहेत.
पंतप्रधान कार्यालय
पंतप्रधानांनी अक्षय्य तृतीयेनिमित्त जनतेला दिल्या शुभेच्छा
पंतप्रधान नरेंद्र मोदी यांनी अक्षय्य तृतीयेनिमित्त जनतेला शुभेच्छा दिल्या आहेत.
आपल्या ट्विटर संदेशात पंतप्रधान म्हणाले:
"सर्व देशवासीयांना अक्षय्य तृतीयेच्या शुभेच्छा. शुभ कार्याच्या सिद्धीशी संबंधित हा पवित्र सण कोरोना महामारीवर विजय मिळवण्याचा आपला संकल्प साकार करण्याची शक्ति प्रदान करो"
पंतप्रधान कार्यालय
पंतप्रधान नरेंद्र मोदी आणि इस्रायलचे पंतप्रधान नाफ्ताली बेनेट यांची फोनवरून चर्चा
नवी दिल्ली, 16 ऑगस्ट 2021
पंतप्रधान नरेंद्र मोदी यांनी आज इस्रायलचे पंतप्रधान नाफ्ताली बेनेट यांच्याशी फोनवरून चर्चा केली.या वर्षाच्या सुरुवातीला पंतप्रधानपद मिळाल्याबद्दल बेनेट यांचे पंतप्रधान मोदी यांनी पुन्हा अभिनंदन केले.
गेल्या काही वर्षात दोन्ही देशांमधील द्विपक्षीय हितसंबंधांचा लक्षणीय विकास झाल्याबद्दल दोन्ही नेत्यांनी संतोष व्यक्त केला. शेती, पाणी, संरक्षण आणि सुरक्षा तसेच सायबर सुरक्षा या क्षेत्रांमध्ये भारत इस्रायल सोबतच्या आपल्या दृढ सहकार्याचे मोल जाणतो यावर पंतप्रधानांनी भर दिला.
इतर क्षेत्रातही विशेषतः उच्च तंत्रज्ञान आणि संशोधन अशा क्षेत्रांमध्ये हे सहकार्य अजून दृढ करण्यावर दोन्ही नेत्यांची सहमती झाली.
या दिशेने काम करण्यावर दोन्ही नेत्यांनी चर्चा केली. भारत- इस्रायल धोरणात्मक भागीदारी पुढच्या स्तरावर नेण्यासंदर्भात दोन्ही देशाचे परराष्ट्रमंत्री काम करतील असेही यावेळी ठरवण्यात आले.
पुढील वर्ष हे भारत आणि इस्रायल यांच्या धोरणात्मक संबंधांचे तिसावे वर्धापन वर्ष आहे, याची आठवण करत पंतप्रधानांनी बेनेट यांना भारताला भेट देण्याचे आमंत्रण दिले.
पंतप्रधानांनी बेनेट तसेच इजरायलच्या नागरिकांना शुभेच्छा दिल्या व आगामी रोश हशाना या ज्युईश सणाच्या शुभेच्छा दिल्या.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
केंद्रीय लोकसेवा आयोग
नागरी सेवा  परीक्षा, 2019 च्या व्यक्तिमत्त्व चाचण्या  ला स्थगिती
नवी दिल्ली, 20 मार्च 2020
नोव्हेल कोरोना व्हायरस  च्या परिस्थितीमुळे, खबरदारीचा उपाय म्हणून, केंद्रीय लोकसेवा आयोगाने नागरी सेवा  परीक्षा 2019 मधील उमेदवारांच्या व्यक्तिमत्त्व चाचणी  पुढे ढकलल्या आहेत. 23 मार्च, 2020 ते 3 एप्रिल, 2020 या काळात या मुलाखती होणार होत्या. पुढील आदेश येई पर्यंत या मुलाखती स्थगित करण्यात आल्या आहेत. व्यक्तिमत्त्व चाचणीच्या  नवीन तारखांची माहिती येणाऱ्या काळात उमेदवारांना दिली जाईल.
R.Tidke/S.Tupe/P.Kor
(Visitor Counter : 71
माहिती आणि प्रसारण मंत्रालय
विस्मृतीत गेलेल्या एका अर्जेंटिनीयन अभिनेत्रीने आपल्या आकांक्षी भवितव्याच्या शोधात केलेल्या वाटचालीचे इफ्फी 52 च्या आंतरराष्ट्रीय स्पर्धेतील शार्लोटमधून दर्शन
पणजी, 22 नोव्हेंबर 2021
तिचा गतइतिहास अतिशय संस्मरणीय आहे, तिला जागतिक सिनेसृष्टीत ज्या दिग्दर्शकाने प्रथम प्रकाशझोतात आणले त्याच्या सोबत केलेली ती एकेकाळची संस्मरणीय वाटचाल आजही तिला पुन्हा नव्याने उभारी घेण्यासाठी प्रेरित करत आहे आणि तिला प्रसिद्धी मिळवून देणारा तिचा पूर्वाश्रमीचा मार्गदर्शक पराग्वेमध्ये त्याच्या अखेरच्या चित्रपटाचे चित्रिकरण करत असल्याचे कळल्यावर, सध्या विस्मृतीत गेलेली अर्जेंटिनीयन अभिनेत्री शार्लोट त्याची भेट घेण्यासाठी आपल्या असाधारण प्रवासाला निघते. त्या दिग्दर्शकाच्या चित्रपटात आघाडीची भूमिका करण्याची आपल्याला संधी आहे या विचारापेक्षाही ती भूमिका केवळ आपल्यासाठीच आहे हा दुर्दम्य आत्मविश्वास तिला बळ देत असतो.
इफ्फी अर्थात भारतीय आंतरराष्ट्रीय चित्रपट महोत्सवाच्या आंतरराष्ट्रीय स्पर्धा विभागात दाखवल्या जाणाऱ्या शार्लोट या चित्रपटात तिने केलेल्या या प्रवासाचा अनुभव घ्या. यामध्ये तिच्या भूतकाळातल्या आठवणींची आपल्या उत्तम भविष्याची स्वप्ने साकारण्यासाठी केलेल्या वर्तमानातल्या वाटचालीबरोबर केलेली गुंफण आहे. शार्लोटची भूमिका साकारली आहे स्पॅनिश चित्रपटांमधील अँजेला मोलिना या आघाडीच्या अभिनेत्रीने.
शार्लोटचे दिग्दर्शक सिमॉन फ्रँको यांनी आज गोव्यात इफ्फीमध्ये आयोजित केलेल्या वार्ताहर परिषदेत या चित्रपटातील या आघाडीच्या अभिनेत्रीच्या असामान्य प्रवासात तिला आलेले अनुभव, नेहमीपेक्षा वेगळ्या स्थानांना दिलेल्या भेटी आणि निर्माण झालेली अनपेक्षित परिस्थिती यावर त्यांनी प्रकाश टाकला.
यावेळी चित्रटाचे निर्माते लेना फर्नांडिझ यांनी देखील दिग्दर्शकांसोबत या इफ्फीमधील त्यांचे अनुभव उपस्थित प्रतिनिधींना सांगितले. या चित्रपटाला रस्त्यावरील प्रवासाचे वर्णन म्हणता येईल का या प्रश्नावर दिग्दर्शक म्हणाले की हो नक्कीच, या चित्रपटात रस्त्यावरून प्रवास करताना येणारे अनुभव, निर्माण होणारी परिस्थिती यांचे बारकावे टिपले आहेत.
सिमॉन यांच्यासोबत कॉन्स्टन्झा कारबेरा, लुसिला पोडेस्ता यांनी या चित्रपटाचे सहलेखन केले आहे.
या चित्रपटाचे दिग्दर्शक आणि निर्माते हे दोघेही अर्जेंटिनीयन असून सध्या ते पराग्वेमध्ये राहत आहेत. भारताला पहिल्यांदाच भेट देणाऱ्या या दोघांनी अतिशय उत्साहाने इफ्फीमधल्या अनुभवांची या वार्ताहर परिषदेत देवाणघेवाण केली. इफ्फीमध्ये सुवर्णमयूर पुरस्काराच्या स्पर्धेत इतर 14 चित्रपटांसोबत हा चित्रपट आहे.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 211
आरोग्य आणि कुटुंब कल्याण मंत्रालय
भारताच्या कोविड प्रतिबंधक लसीकरण मोहिमेने पार केला 32 कोटी मात्रांचा महत्वाचा टप्पा
गेल्या 24 तासात लसीच्या 64.25 लाख मात्रा देण्यात आल्या
गेल्या 24 तासात भारतात 50,040 नव्या कोरोना रुग्णांची नोंद
भारतात सक्रिय रुग्णांची संख्या 5,86,403 पर्यंत घसरली
सलग 45 व्या दिवशी कोरोनातून बरे झालेल्यांची संख्या नव्या दैनंदिन रुग्णांपेक्षा अधिक
कोरोनातून बरे होण्याचा दर वाढून 96.75%
दैनंदिन पॉझिटिव्हिटी दर 2.82%, हा दर सलग 20 व्या दिवशी 5% च्या खाली
नवी दिल्ली, 27 जून 2021
देशव्यापी कोविड प्रतिबंधक लसीकरण मोहिमेअंतर्गत, लसीच्या एकूण 32 कोटींहून अधिक मात्रा देऊन भारताने एक महत्वाचा टप्पा ओलांडला आहे.
सकाळी 7 वाजेपर्यंत प्राप्त तात्पुरत्या माहितीनुसार, 42,79,210 लसीकरण सत्रांच्या माध्यमातून लसीच्या एकूण 32,17,60,077 मात्रा देण्यात आल्या आहेत. गेल्या 24 तासात लसीच्या 64,25,893 मात्रा देण्यात आल्या.
यांचा यात समावेश आहे :
|
|
HCWs
|
|
1st Dose
|
|
1,01,96,091
|
|
2nd Dose
|
|
72,00,994
|
|
FLWs
|
|
1st Dose
|
|
1,74,36,514
|
|
2nd Dose
|
|
93,79,246
|
|
Age Group 18-44 years
|
|
1st Dose
|
|
8,34,29,067
|
|
2nd Dose
|
|
18,56,720
|
|
Age Group 45-59 years
|
|
1st Dose
|
|
8,68,82,578
|
|
2nd Dose
|
|
1,46,35,430
|
|
Over 60 years
|
|
1st Dose
|
|
6,74,40,309
|
|
2nd Dose
|
|
2,33,03,128
|
|
Total
|
|
32,17,60,077
कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्याला 21 जून 2021 पासून सुरुवात झाली. देशभरात कोविड-19 प्रतिबंधक लसीकरणाची गती आणि व्याप्ती वाढविण्यासाठी केंद्र सरकार वचनबद्ध आहे.
भारतात गेल्या 24 तासात 50,040 नव्या कोरोना रुग्णांची नोंद झाली.
सलग 20 व्या दिवशी दैनंदिन नव्या कोविड रुग्णांची संख्या 1 लाखाच्या खाली नोंदविण्यात आली. केंद्र आणि राज्ये / केंद्रशासित प्रदेशांच्या निरंतर आणि एकत्रित प्रयत्नांचा हा परिणाम आहे.
भारतात सक्रिय रुग्ण संख्येतही सातत्याने घट होताना दिसत आहे. देशात सक्रिय रुग्णसंख्या आज 5,86,403 आहे.
गेल्या 24 तासांत सक्रिय रुग्णसंख्येत 9,162 रुग्णांची निव्वळ घट झाली असून देशात नोंद झालेल्या एकूण कोरोना रुग्ण संख्येच्या तुलनेत हे प्रमाण आता केवळ 1.94% आहे.
बहुतांश लोक कोविड -19 संसर्गातून बरे होत आहेत, भारतात सलग 45 दिवस दैनंदिन नवीन कोरोना रुग्णांपेक्षा दैनंदिन बरे होणाऱ्यांची संख्या अधिक आहे.गेल्या 24 तासात 57,944 रुग्ण कोरोनातून बरे झाले आहेत.
गेल्या 24 तासात नोंदविण्यात आलेल्या दैनंदिन रुग्ण संख्येच्या तुलनेत सुमारे 8 हजार  अधिक रुग्ण कोरोनामुक्त झाले आहेत.
महामारीच्या सुरूवातीपासूनच संक्रमित लोकांपैकी, 2,92,51,029 जण यापूर्वीच कोविड--19 मधून बरे झाले आहेत.आणि गेल्या 24 तासात 57,944 रुग्ण कोरोनातून बरे झाले आहेत. रुग्ण बरे होण्याचे एकूण प्रमाण 96.75% असून हे प्रमाण सतत वाढीचा कल दर्शवत आहेत.
संपूर्ण देशभरात चाचणी क्षमतेत मोठ्या प्रमाणात वाढ झाली असून गेल्या 24 तासांत देशात एकूण 17,77,309 चाचण्या करण्यात आल्या.भारतात आतापर्यंत एकूण 40.42 कोटी  चाचण्या करण्यात आल्या आहेत.
देशभरात एकीकडे चाचण्या वाढविण्यात आल्या आहेत, तर दुसरीकडे साप्ताहिक रुग्णसंख्येत सतत घट दिसून येत आहे. साप्ताहिक पॉझिटिव्हिटी दर सध्या 2.91% आहे तर दैनंदिन पॉझिटिव्हिटी दर आज 2.82% असून गेले सलग 20 दिवस हा दर 5% पेक्षा कमी राहिला आहे.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
केंद्रीय रेल्वे राज्यमंत्री सुरेश सी. अंगडी यांच्या दुःखद निधनाबद्दल मंत्रिमंडळाच्यावतीने श्रद्धांजली
सुरेश सी. अंगडी यांच्या स्मरणार्थ दोन मिनिटांचे मौन पाळून श्रद्धांजली
नवी दिल्ली, 24 सप्टेंबर 2020
केंद्रीय रेल्वे राज्यमंत्री सुरेश सी. अंगडी यांचे काल- दि. 23, सप्टेंबर, 2020 रोजी नवी दिल्ली येथे निधन झाले. आज केंद्रीय मंत्रिमंडळाच्यावतीने अंगडी यांना श्रद्धांजली अर्पण करण्यात आली.
मंत्रिमंडळाच्यावतीने सुरेश सी. अंगडी यांच्या स्मरणार्थ दोन मिनिटांचे मौन पाळण्यात आले.
यावेळी मंत्रिमंडळाने खालील प्रस्ताव मान्य केला:
“केंद्रीय रेल्वे राज्यमंत्री सुरेश सी. अंगडी यांचे काल- दि. 23, सप्टेंबर, 2020 रोजी नवी दिल्ली येथे निधन झाले. त्यांच्या निधनाबद्दल मंत्रिमंडळ तीव्र दुःख व्यक्त करीत आहे. त्यांच्या निधनामुळे देशाने एक प्रमुख नेता, नामवंत शिक्षणतज्ज्ञ, प्रतिष्ठित- उत्तम खासदार आणि सक्षम प्रशासक गमावला आहे.
कर्नाटकातल्या बेळगावी जिल्ह्यातल्या के.के. कोप्पा या गावात सुरेश अंगडी यांचा दि.1 जून,1955 रोजी जन्म झाला होता. त्यांनी बेळगावीच्या एस.एस.एस. समिती महाविद्यालयातून पदवी घेतली. त्यानंतर बेळगावीच्याच राजा लाखमगौडा विधी महाविद्यालयातून कायद्याची पदवी घेतली.
भारतीय जनता पार्टीचे सदस्य असलेले सुरेश अंगडी 1996 मध्ये पक्षाचे बेळगावी जिल्ह्याचे उपाध्यक्ष बनले. त्यानंतर 2001 मध्ये पक्षाचे बेळगावी जिल्हाध्यक्ष म्हणून त्यांची निवड झाली. 2004 मध्ये त्यांनी बेळगाव लोकसभा मतदारसंघातून भाजपाचे उमेदवार म्हणून निवडणूक लढवली आणि प्रचंड मताधिक्क्याने विजयी झाले. 14 व्या लोकसभेचे ते पहिल्यांदा सदस्य बनले. त्यानंतर 2009, 2014 आणि 2019 या लोकसभा निवडणुकींमध्ये बेळगावीमधून सुरेश अंगडी विजयी झाले.
लोकसभा सदस्य म्हणून त्यांनी वेगवेगळ्या समितींवर कार्य केले. यामध्ये अन्न, ग्राहक व्यवहार आणि सार्वजनिक वितरण विषयक नियुक्त करण्यात आलेल्या स्थायी समितीचे सदस्य म्हणून काम केले, तसेच ते मनुष्य बळ विकास आणि संरक्षण समितीचे सदस्य होते. अर्थ मंत्रालयाच्या सल्लागार समितीमध्ये सुरेश अंगडी कार्य करीत होते. तसेच निवृत्तीवेतन, वेतन आणि संसद सदस्यांचे भत्ते याविषयी नियुक्त करण्यात आलेल्या संयुक्त समितीचे सदस्य होते. केंद्रीय प्रत्यक्ष करविषयक सल्ला समिती, सभागृह समिती आणि याचिका समितीचे सदस्य म्हणूनही ते कार्यरत होते. मे 2019 मध्ये सुरेश अंगडी यांच्याकडे रेल्वे राज्यमंत्री पदाचा कार्यभार सोपविण्यात आला होता.
सुरेश अंगडी अनेक सामाजिक आणि संस्कृतिक कार्यामध्ये सहभागी होत असत. उद्योग, कृषी व्यवसाय तसेच आर्थिक दृष्ट्या गरीब असलेल्या मुलांच्या शिक्षणासाठी त्यांनी विशेष कार्य केले. बेळगावी येथे सुरेश अंगडी शिक्षण प्रतिष्ठानची 2009 मध्ये स्थापना करण्यात आली असून, त्याचे ते अध्यक्ष होते. त्यांना वाचनाची आणि प्रवासाची आवड होती.
सरकार आणि संपूर्ण देशाच्यावतीने शोकग्रस्त अंगडी परिवाराविषयी मंत्रिमंडळ सहसंवेदना व्यक्त करीत आहे".
U.Ujgare/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
नॅशनल इन्स्टिट्यूट ऑफ टेक्नॉलॉजी गोवा स्वच्छता ही सेवा-2023 मोहिमेत सहभागी
गोवा, 29 सप्टेंबर 2023
नॅशनल इन्स्टिट्यूट ऑफ टेक्नॉलॉजी गोवा  स्वच्छ भारत अभियानाचा अविभाज्य भाग असलेल्या स्वच्छता ही सेवा-2023 मोहिमेत सक्रिय सहभाग घेत आहे. एनआयटी गोवा संस्था नेहमीच स्वच्छ भारत अभियानाच्या उपक्रमांशी संलग्न राहिली आहे.
संचालक प्रा.ओ.आर.जयस्वाल यांच्या नेतृत्वाखाली संस्थेने स्वच्छता व कचरा व्यवस्थापनाबाबत जनजागृती करण्यासाठी अनेक उपक्रम राबविले आहेत. या प्रयत्नांमध्ये स्वच्छता मोहीम, स्वच्छता जनजागृती अभियान आणि स्वच्छता वॉक यांचा समावेश आहे.
एनआयटी गोव्याच्या स्वच्छतेच्या बांधिलकीचे एक वैशिष्ट्य म्हणजे प्लास्टिक कचऱ्याचे स्वतंत्र संकलन आणि जबाबदारीने विल्हेवाट लावणे, जे पुनर्वापरासाठी स्वयंसेवी संस्थांकडे सोपवले जाते.
संस्थेने स्वच्छता ही सेवा-2023 मध्ये सहभागी होण्याची सुरुवात एका भव्य शपथविधी सोहळ्याने केली, ज्यात एनआयटीतील सुमारे 200 विद्यार्थी आणि 100 कर्मचाऱ्यांनी स्वच्छता राखण्याची आणि जबाबदार कचरा व्यवस्थापनास प्रोत्साहन देण्याची शपथ घेतली.
स्वच्छतेची ही चळवळ कायम ठेवत एनआयटी गोवा 1 ऑक्टोबर रोजी 'स्वच्छता ही सेवा-2023, एक तारीख एक घंटा' या राष्ट्रीय कार्यक्रमात महत्त्वाची भूमिका बजावणार आहे. संस्थेतर्फे सकाळी 10 वाजता फर्मागुडी सर्कल येथे स्वच्छता अभियान व स्वच्छता अभियान राबविण्यात येणार आहे. या कार्यक्रमात एनआयटीचे कर्मचारी, विद्यार्थी आणि बांदोडा गावातील नागरीक एकत्र येऊन फर्मागुडी सर्कल ते नागेशी मंदिरापर्यंतच्या रस्त्याच्या कडेला साफसफाई करणार आहेत.सरपंच, ग्रामसचिव आणि त्यांच्या चमूचा सहभाग या कार्यक्रमाचे सहकार्यात्मक स्वरूप अधोरेखित करतो.
विशेष म्हणजे फर्मागुडी सर्कल येथील ऐतिहासिक शिवाजी महाराज किल्लाही या स्वच्छता उपक्रमात सहभागी होणार आहे. सकाळी 10 ते 11 या वेळेत दीड किलोमीटर चा रस्ता स्वच्छ करणे हा मुख्य उपक्रम असणार आहे. ही मोहीम पूर्ण झाल्यानंतर संकलित होणारा घनकचरायोग्य प्रक्रिया व प्रक्रिया करण्यासाठी बांदोडा ग्रामपंचायत कर्मचारी व कचरा संकलन वाहनांकडे दिला जाणार आहे.
PIB Panaji | S.Thakur/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 29
माहिती आणि प्रसारण मंत्रालय
माहिती प्रसारण मंत्रालयाकडून पहिल्या सर्वोत्कृष्ट वेबमालिका  पुरस्कारासाठी प्रवेशिका सादर करण्यासाठी मुदतवाढ
माहिती प्रसारण मंत्रालयाने पहिल्या सर्वोत्कृष्ट वेबमालिका  पुरस्कारासाठी प्रवेशिका सादर करण्याच्या मुदतीत वाढ केली आहे. ऑनलाईन प्रवेशिका सादर करण्याची मुदत 25 ऑगस्टपासून 4 सप्टेंबर पर्यंत संध्याकाळी 6 वाजेपर्यंत वाढवण्यात आली आहे. तर मालिकेची मूळ प्रत  12 सप्टेंबर 2023 पर्यंत सादर करता येईल. 12 सप्टेंबर 2023 ही सुट्टी जाहीर झाल्यास, पुढील कामकाजाचा दिवस हार्डकॉपी प्रवेशिका प्राप्त करण्याची अंतिम तारीख मानला जाईल.
गेल्या दोन वर्षांत अनेक पटींनी वाढलेल्या ओटीटी मंचावरील सर्जनशील कलाकृतींचे सामर्थ्य अधोरेखित करण्याच्या दृष्टीने, या पुरस्कारासाठी अधिकाधिक वेबमालिकांनी प्रवेशिका पाठवणे सुनिश्चित व्हावे यासाठी माहिती आणि तंत्रज्ञान मंत्रालयाने प्रवेशिका सादर करण्याची तारीख वाढवण्याचा निर्णय घेतला.
मनोरंजन क्षेत्रातील मान्यवरांचा समावेश असलेली एक प्रख्यात ज्युरी म्हणजेच परीक्षक मंडळ सर्वोत्कृष्ट वेब मालिकेची निवड करेल आणि विजेत्याला 54 व्या आंतरराष्ट्रीय चित्रपट महोत्सवात  प्रमाणपत्रांसह 10 लाख रुपये रोख पारितोषिक म्हणून देण्यात येईल.
पुरस्कारासाठी पात्र होण्यासाठी, वेब मालिका ही कोणत्याही भारतीय भाषेत मूळतः तयार केलेली/दृश्यचित्र मालिका असावी आणि ती एकतर सुरू केलेली किंवा तयार केलेली असली पाहिजे.ही मालिका केवळ ओटीटी मंचावर प्रदर्शित करण्याच्या उद्देशाने सह-निर्मित, परवाना किंवा संपादित केलेली असावी.
तसेच, पुरस्कारासाठी पात्र होण्यासाठी, प्रवेशिकेचे सर्व भाग , 1 जानेवारी 2022 ते 31 डिसेंबर 2022 या कालावधीत ओटीटी मंचावर प्रकाशित केलेले असावेत.
पुरस्कारासाठी पात्रतेचे अधिक तपशील माहिती आणि प्रसारण मंत्रालय, राष्ट्रीय चित्रपट विकास महामंडळ  आणि इफ्फी यांच्या संकेतस्थळावर उपलब्ध आहेत.
सुक्ष्म, लघु आणि मध्यम उदयोग मंत्रालय
केंद्रीय सुक्ष्म, लघु आणि मध्यम उद्योग मंत्री नारायण राणे, आसामचे मुख्यमंत्री हिमंता बिस्वा सरमा यांच्यासह ईशान्य एमएसएमई परिषदेचे अध्यक्षपद भूषवणार
केंद्रीय सुक्ष्म, लघु आणि मध्यम उद्योग मंत्री नारायण राणे हे गुवाहाटी येथे उद्या म्हणजेच 18 नोव्हेंबर, 2021 रोजी हिमंता बिस्वा सरमा यांच्यासह ईशान्य एमएसएमई परिषदेचे अध्यक्षस्थापद भूषवतील. यावेळी सर्व ईशान्येकडील राज्यांचे वरिष्ठ मंत्री आणि मान्यवर उपस्थित राहणार आहेत. ही परिषद एमएसएमई मंत्रालयाने आयोजित केली आहे आणि ईशान्य प्रदेशातील एमएसएमईसाठी उद्योजकता आणि व्यापार संधींना प्रोत्साहन देणे हा उद्देश आहे.
रोजगार निर्मिती आणि उत्पादन पाया विस्तारण्याच्या दृष्टीने एमएसएमई क्षेत्र महत्त्वपूर्ण भूमिका बजावते. सध्या, यामध्ये 11 कोटींहून अधिक लोकांना रोजगार देणाऱ्या 6 कोटींहून अधिक कंपन्या आहेत. तसेच या क्षेत्राचे जीडीपीमध्ये 30% पेक्षा जास्त आणि भारतातील एकूण निर्यातीत 49% पेक्षा जास्त योगदान आहे.
जेव्हा आपण ईशान्य प्रदेशचा विकास करू तेव्हाच भारताचा विकास होऊ शकतो आणि याला एमएसएमई मंत्रालयाचे सर्वोच्च प्राधान्य आहे.
बदललेल्या आर्थिक परिस्थितीत उद्योजकतेला प्रोत्साहन देण्यासाठी आणि या क्षेत्राची स्पर्धात्मकता वाढवण्याच्या दिशेने केल्या जात असलेल्या प्रयत्नांमध्ये अशा प्रकारच्या परिषदा ईशान्य प्रदेशला मदत करतील.
रेल्वे मंत्रालय
भारत-अमेरिका गोलमेज चर्चेत पियुष गोयल सहभागी
(नवी दिल्ली, 14 ऑगस्ट 2018
रेल्वे, कोळसा, अर्थ आणि कंपनी व्यवहार मंत्री पियुष गोयल, रेल्वे बोर्डाचे अध्यक्ष अश्विनी लोहानी, रेल्वे बोर्डाचे अन्य सदस्य आणि वरिष्ठ अधिकारी भारत-अमेरिका गोलमेज चर्चेत सहभागी झाले होते. रेल्वे मंत्रालयात 13 ऑगस्ट 2018 रोजी झालेल्या या चर्चेत रेल्वे बांधकाम, देखभाल आणि माहिती तंत्रज्ञान क्षेत्रात कार्यरत आघाडीच्या अमेरिकन कंपन्यांचे उच्चस्तरीय शिष्टमंडळ सहभागी झाले होते. अमेरिकेचे भारतातील राजदूत केनेथ जस्टर यांनी या शिष्टमंडळाचे नेतृत्व केले. अमेरिकेच्या वाणिज्य दुतावासातील अधिकारीही या चर्चेत सहभागी झाले होते.
कंपन्यांनी केलेल्या सादरीकरणात ऊर्जा कार्यक्षमता, रासायनिक प्रक्रिया प्रतिबंध आच्छादन, अग्नीसुरक्षा, अतिवेगवान इंटरनेटचा वापर, बोगदे, बोगींच्या निर्मिती, देखभाल यंत्रे, सिग्नल, रेल्वेतील दोष शोधणे, पुल बांधणीच्या आधुनिक पद्धती यांसारख्या विविध उत्पादने आणि सेवांचा समावेश होता.
रेल्वेमंत्री पियुष गोयल यांनी अमेरिकी दुतावास आणि कंपन्यांचे या सादरीकरणाबद्दल आभार मानले आणि किफायतशीर दरात या गरजा कशा भागवता येतील याचा सविस्तर आढावा घेण्याचे निर्देश दिले.
B.Gokhale/S.Kane/P.Kor
आर्थिक व्यवहार विषयक मंत्रिमंडळ समिती
नेपा लिमिटेडच्या पुनरुज्जीवन, विकास आराखडा, प्रलंबित वेतनासाठी आणि कंपनीच्या निर्गुंतवणुकीकरिता आर्थिक सहाय्यासाठी मंत्रिमंडळाची मान्यता
नवी दिल्ली, 3 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळाच्या अर्थ विषयक समितीच्या बैठकीत, नेपा लिमिटेडला पुनरुज्जीवन आणि विकास आराखड्यासाठी 469.41 कोटी रुपयांच्या वित्तीय पॅकेजला मंजुरी देण्यात आली. नेपा लिमिटेड ही मध्य प्रदेशातल्या नेपा नगर इथे असलेली सार्वजनिक क्षेत्रातली न्यूजप्रिंट कंपनी आहे.
याद्वारे 277 कोटी रुपयांचे भांडवल घालण्यात येणार आहे त्यामुळे उत्पादन क्षमता वार्षिक 100000 मेट्रिक टनांनी वाढणार आहे. याशिवाय उत्पादन वैविध्य,उत्पादनाचा दर्जा उंचावण्यासाठीही मदत होणार आहे. हा पुनरुज्जीवन आणि विकास आराखडा वर्षभरात पूर्ण होईल अशी अपेक्षा आहे.
B.Gokhale/N.Chitale/P.Malandkar
(Visitor Counter : 68